News Update: ก.ล.ต. สหรัฐฯ ห้าม หุ้นจีน IPO หากไม่เปิดเผยความเสี่ยง โดยเฉพาะการถูกรัฐบาลจีนแทรกแซง ด้าน CSRC จีน เร่งเจรจาเอื้อหุ้นจีน IPO ต่างประเทศ - FINNOMENA
หน่วยงานกำกับดูแลหลักทรัพย์ของจีนเรียกร้องให้มีการเจรจาขยายความร่วมมือกับสหรัฐฯ เพื่อสนับสนุนการ IPOs หุ้นจีนในต่างประเทศ หลังจากที่คณะกรรมการกำกับหลักทรัพย์และตลาดหลักทรัพย์ของสหรัฐฯ (ก.ล.ต.) อาจระงับการ IPO และเพิ่มกฎเกณฑ์การเปิดเผยข้อมูลของบริษัทจีน
9 ส.ค. 2564

หน่วยงานกำกับดูแลหลักทรัพย์ของจีนเรียกร้องให้มีการเจรจาขยายความร่วมมือกับสหรัฐฯ เพื่อสนับสนุนการ IPOs หุ้นจีนในต่างประเทศ หลังจากที่คณะกรรมการกำกับหลักทรัพย์และตลาดหลักทรัพย์ของสหรัฐฯ (ก.ล.ต.) อาจระงับการ IPO และเพิ่มกฎเกณฑ์การเปิดเผยข้อมูลของบริษัทจีน
คณะกรรมการกำกับหลักทรัพย์จีน (CSRC) รายงานในแถลงการณ์เมื่อวันอาทิตย์ที่ผ่านมา (1 ส.ค.) หลังจากที่ ก.ล.ต. สหรัฐฯ อาจระงับการ IPO บริษัทจีน จนกว่าบริษัทต่างๆ จะปรับปรุงการเปิดเผยความเสี่ยงเกี่ยวกับการกำกับดูแลจากทางการจีน 
โดย CSRC มองว่าทั้งจีนและสหรัฐฯ ควรเคารพซึ่งกันและกัน พร้อมกับร่วมมือในการติดต่อสื่อสารต่างๆ ที่เกี่ยวข้องกับตลาดหลักทรัพย์จีน   
วันศุกร์ที่ผ่านมา (30 ก.ค.) ก.ล.ต. สหรัฐฯ เผยว่า สหรัฐฯ จะมีการบังคับให้บริษัทจีนเปิดเผยข้อมูลความไม่แน่นอนในการดำเนินงานที่อาจถูกแทรกแซงโดยรัฐบาลจีน และอาจส่งผลต่อสถานะการเงินของบริษัท ก่อนอนุญาตให้บริษัทดังกล่าว IPO ในตลาดหลักทรัพย์สหรัฐฯ
นอกจากนี้ บริษัทยังต้องเปิดเผยข้อมูลด้วยว่า รัฐบาลจีนเคยปฏิเสธคำขออนุญาตในการนำบริษัทมาซื้อขายผ่านตลาดหุ้นสหรัฐฯ หรือไม่ รวมถึงชี้แจงความเสี่ยงที่คำขออนุญาตดังกล่าวอาจถูกปฏิเสธหรือยกเลิก
ความเข้มงวดมากขึ้นของทางสหรัฐฯ  เกิดขึ้นหลังจาก ทางการจีนมีการสอบสวนบริษัท Didi Global เกี่ยวกับความมั่นคงทางไซเบอร์ เนื่องจากบริษัทมีการเปิดเผยและใช้ข้อมูลผู้บริโภคอย่างผิดกฎหมาย
หน่วยงานกำกับดูแลของจีนสั่งให้บริษัท Didi Global นำแอปพลิเคชันออกจาก App Stores ส่งผลให้หุ้นบริษัทดังกล่าวถูกเทขาย การขาดทุนของนักลงทุนชาวอเมริกันเกิดการเรียกร้องให้ ก.ล.ต. สหรัฐฯ เพิ่มกฎเกณฑ์การ IPO บริษัทจีน
CSRC ได้ยืนยันคำมั่นที่จะเปิดอุตสาหกรรมการเงินของประเทศ พร้อมกล่าวว่ามองเห็นโอกาสสำหรับตลาดทุนของจีนที่สามารถคาดการณ์ได้และยั่งยืน
ก่อนหน้านี้ (6 ก.ค.) คณะรัฐมนตรีจีนได้ประกาศว่าจะยกระดับการควบคุมบริษัทจีนที่ต้องการนำหุ้นไปซื้อขายในต่างประเทศ
ที่มา: Reuters และ Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นจีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA